|  |  |
| --- | --- |
|  | **РЕПУБЛИКА БЪЛГАРИЯ**Министерство на здравеопазванетоРегионална здравна инспекция-Добрич  |

 **З А П О В Е Д**

 №РД-01-369

 Гр.Добрич 24.10.2020 год.

На основание чл.63, ал.4 от Закона за здравето, чл. 94, ал.3 от Закона за лечебните заведения, Заповед № РД-01-619/23.10.2020 год. на Министъра на здравеопазването и чл. 10 от Устройствения Правилник на Регионалните здравни инспекции

 НАРЕЖДАМ:

 Определям задължителен брой легла за лечение на пациенти с COVID – 19, не по-малко от 5% от обявените в РЗИ-Добрич легла на лечебните заведения за болнична помощ, както следва:

1. В „МБАЛ-Добрич“ АД, гр. Добрич - 40 легла базирани в „COVID-сектор“ към Второ отделение по Вътрешни болести и 6 легла за интензивни грижи на пациенти с COVID-19 базирани в Реанимационен сектор към Отделение по анестезиология и интензивно лечение

2. В „МБАЛ-Балчик“ ЕООД, гр. Балчик - 5легла базирани към Отделение по Вътрешни болести.

3. В „МБАЛ-Каварна“ ЕООД, гр. Каварна - 3легла базирани към Отделение по Вътрешни болести.

4. За осигуряване на необходимия брой легла да се създаде необходимата реорганизация на легловата база и обезпечаване с медицински персонал, като не се нарушава достъпа и не се прекъсва осъществяваната лечебна дейност в посочените структури.

5. Всяко лечебно заведение за болнична помощ да разкрие кабинет за триаж на пациенти, съмнителни за COVID – 19.

6. Ръководителите на посочените лечебни заведение за болнична помощ да представят в срок до 28.10.2020 г. в РЗИ-Добрич План за организация на дейността и базиране на посочения в заповедта брой легла.

7. Преустановява се провеждането на планова оперативна дейност в лечебните заведения за болнична помощ за срок до 30.11.2020 г.

